ไฟแนนซ์ทูเดย์
เสียงเรียกร้องของ อภิสิทธิ์ เวชชาชีวะ อดีตนายกฯ สส.ปชป. ให้รัฐบาลทบทวนโครงการประชานิยมต่างๆ นานา
30 ต.ค. 2565

เสียงเรียกร้องของ อภิสิทธิ์ เวชชาชีวะ อดีตนายกฯ สส.ปชป. ให้รัฐบาลทบทวนโครงการประชานิยมต่างๆ นานา 
โดยเฉพาะนโยบายรถคันแรกที่ต้องใช้เงิน 3 หมื่นล้านบาท เพราะสามารถนำเงินส่วนนี้ไปช่วยน้ำท่วมสามารถจ้างงานคนวันละ 300 บาท จำนวน 1 ล้านคน ได้ถึง 3 เดือน ต้องถือว่ามีเหตุผลและน้ำหนักที่ รัฐบาลปูยิ่งลักษณ์ ชินวัตร ไม่ควรทำเป็นทองไม่รู้ร้อนอีกต่อไป เพราะถือว่าสมเหตุสมผล
แปลกแต่เป็นเรื่องจริง สำหรับนโยบายลดภาษีนิติบุคคลจาก 30% เหลือ 23% ในปีหน้า ฟากเอกชนที่รับผลประโยชน์ตรงๆ กลับออกมาร้องให้ชะลอออกไป รัฐบาลจะได้มีเงินไปฟื้นฟูน้ำท่วม แต่กระทรวงการคลังที่เป็นผู้เสียประโยชน์กลับยืนยันจะเดินหน้าต่อไม่มีเปลี่ยนแปลง ถึงคุณไม่อยากได้แต่รัฐบาลอยากให้ อย่างนี้ไม่แปลกติดอันดับโลกก็ให้มันรู้ไป 555
ตอนนี้ธนาคารรัฐปวดเฮดกับนโยบาย ธีระชัย ภูวนาถนรานุบาล รมว.คลัง ที่ผ่านมาธนาคารออมสิน ธ.ก.ส. ถูก รมว.คลัง เล่นงานหนักว่าไม่ควรไปปล่อยกู้ให้เอกชนรายใหญ่แข่งกับธนาคารพาณิชย์ แต่วันนี้ รมว.คลัง กลับสั่งให้ธนาคารออมสินไปปล่อยกู้นิคมอุตสาหกรรมมากถึง 1.5 หมื่นล้านบาท คิดดอกเบี้ย 0.01% เป็นเวลา 7 ปี ทำให้กรรมการและผู้บริหารธนาคารมึนตึ๊บ งงเต๊ก ว่า ทำไมปล่อยรายใหญ่อย่างนี้ไม่มอบให้ธนาคารกรุงไทยรับไปดำเนินการล่ะตะเองงงง
ส่วนเอสเอ็มอีแบงก์ก็ถูกเข้มงวดทำบัญชีให้ได้มาตรฐาน แต่ทุนไม่พอรัฐบาลไม่มีเงินเพิ่มทุนให้ ท่าน รมว.คลัง ก็บอกปล่อยกู้ช่วยน้ำท่วมไปก่อน เงินกองทุนต่อสินทรัพย์เสี่ยงต่ำกว่ามาตรฐานไม่มีปัญหา เพราะไม่มีใครบังคับผู้บริหารธนาคารได้ยินแล้วต่างพากันหายใจไม่ทั่วท้อง...